**ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

76. schôdza

Číslo: CRD-1830/2018

456

**U z n e s e n i e**

**Ústavnoprávneho výboru Národnej rady Slovenskej republiky**

**zo 16. októbra 2018**

prerokoval žiadosť predsedu Národnej rady Slovenskej republiky z 1. októbra 2018 o zaujatie stanoviska, či návrh na vydanie zákona, ktorým sa mení a dopĺňa **zákon Slovenskej národnej rady č. 73/1986 Zb. o umelom prerušení tehotenstva** v znení neskorších predpisov a ktorým sa menia a dopĺňajú niektoré zákony (tlač 1146) **bol podaný v súlade s § 96 ods. 3 zákona Národnej rady Slovenskej republiky č. 350/1996 Z. z. o rokovacom** poriadku Národnej rady Slovenskej republiky v znení neskorších predpisov

**Ústavnoprávny výbor Národnej rady Slovenskej republiky**

1. **k o n š t a t u j e , ž e**

návrh na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony (tlač 1146) **nie je podaný** v súlade s § 96 ods. 3 rokovacieho poriadku

z dôvodu,

že ide o návrh zákona v tej istej veci, ako bol návrh poslancov Národnej rady Slovenskej republiky Mariana Kotlebu, Rastislava Schlosára, Milana Uhríka a Stanislava Drobného na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov (tlač 961), o ktorom Národná rada Slovenskej republiky uznesením č. 1215 z 13. júna 2018 rozhodla, že nebude pokračovať v rokovaní o ňom a od schválenia uznesenia Národnej rady Slovenskej republiky neuplynula ustanovená šesťmesačná lehota;

**B. p o v e r u j e**

predsedu výboru oznámiť stanovisko výboru predsedovi Národnej rady Slovenskej republiky.

Róbert Madej

predseda výboru

overovatelia výboru:

Ondrej Dostál

Peter Kresák